Samarqanddagi “Yuqori nuqta” muntazam YPX maskanida tekshirilgan yo‘lovchi qidiruvdagi shaxs bo‘lib chiqdi

Samarqand viloyatida joylashgan “Yuqori nuqta” muntazam YPX maskanida Samarqand–Toshkent yo‘nalishida ketayotgan mashina to‘xtatilib tekshirilganda, yo‘lovchilar orasida qidiruvdagi shaxs borligi aniqlangan. Bu haqda viloyat IIB axborot xizmati xabar bermoqda.
Ma'lum qilinishicha, M39 Olmaota–Toshkent–Termiz xalqaro avtomobil yo‘lining Bulung‘ur tumani hududida joylashgan “Yuqori nuqta” muntazam YPX maskanida xizmat olib borayotgan YHXB xodimlari tomonidan qidiruvdagi shaxs ushlangan.
YHXB xodimlari tomonidan Samarqand–Toshkent yo‘nalishi bo‘yicha harakatlanib borayotgan Yutong rusumli mashina to‘xtatilib tekshirilgan. Tekshiruv davomida yo‘lovchilar orasida bir nechta o‘g‘rilik va bosqinchilik jinoyatlarini sodir etib, huquq tartibot organlaridan yashirinib yurgan, qidiruvda bo‘lgan, Kattaqo‘rg‘on shahrida yashovchi fuqaro X.F. borligi aniqlangan.
Qayd etilishicha, mazkur shaxs qo‘lga olingan. Hozirda holat yuzasidan surishtiruv ishlari olib borilmoqda.
Qidiruvdagi samarqandlik Termiz tumanida qo‘lga olindi